ونزوئلا-نین دؤولت باشچی‌سی نیکولاس مادورو امریکا پرزیدنتی دونالد ترامپین سوسیالیزمی هدف آلان چیخیشی‌نین نازی اوسلوبونو خاطیرلاتدیغینی بیلدیردی.
ونزوئلا-نین دؤولت باشچی‌سی نیکولاس مادورو پایتاخت کاراکاس-دا کئچیریلن توپلانتیدا چیخیش ائده‌رک، سوسیالیزمی هدف آلان امریکا پرزیدنتی دونالد ترامپا جاواب وئردی.
مادورو امریکا پرزیدنتی‌نین: "سوسیالیزم ونزوئلا-نی تامامیله خارابالیغا چئویردی" ایفاده‌سینی خاطیرلاتدی و دئدی: "ترامپ میامی-ده سوسیالیزمی موحاکیمه ائدن کؤهنه بیر ایفاده ایله ایله ایدئولوژی لری قاداغان ائتمک و آغ ائوین عرقچی دوشونجه‌سینی زورلا قبول ائتدیرمک اوچون بیر نوع ناسیست اوسلوبوندا چیخیش ائدیب".
ونزوئلا پرزیدنتی موخالیفتی دستکلمه‌سی اوچون اردونو حده‌له‌ین ترامپا رئاکسیا اولا‌راق: "سلاح‌لی قوه‌لرین قوموتانی کیم‌دیر؟ میامی-‌دن اولان دونالد ترامپ‌دیر؟ اؤلکه‌نین (ونزوئلا) صاحبی اولدوق‌لارینی گومان ائدیرلر" دئدی.
مادورو امریکا پرزیدنتی‌نین ونزوئلا ایله باغلی هدفینی ده تنقید ائده‌رک چیخیشینی بو سؤزلرله داوام ائتدیردی: "ترامپین ونزوئلا-دا سئودیگی شئی نه دیر؟ نفت، کولتان، آلماز؟ ایشین ان آجینا‌جاق‌لی طرفی ایسه، کوکلا کیمی خیدمت ائدن ونزوئلا-لیلارین اولماسی‌دیر. اینسانی یاردیم بیر شوودور. 30 میلیارد دو‌لاریمیزی اوغورلاییب، 20 میلیون دو‌لارلیق چوروموش ارزاق تکلیف ائدیرلر".
نیکولاس مادورو روسیانین 300 تون یاردیم گؤندرجگینی، عینی زاماندا، بمت واسطه‌سیله دستک تکلیف ائدن اؤلکه‌لرین ده اولدوغونو سؤزلرینه علاوه ائتدی.
